Uredba Sveta (ES) št. 1451/2001

z dne 28. junija 2001

o spremembah Uredbe (ES) št. 2792/1999 o oblikovanju podrobnih navodil in ureditvah glede strukturne pomoči Skupnosti v ribiškem sektorju

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti njenih členov 37 in 299(2),

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko – socialnega odbora [3],

ob upoštevanju mnenja Odbora regij,

ob upoštevanju naslednjega:

(1) Uredba (ES) št. 2792/1999 [4] določa najvišje stopnje pomoči Finančnega instrumenta za usmerjanje ribištva (FIUR) skladno s pragi, določenimi z Uredbo Sveta (ES) št. 1260/1999 z dne 21. junija 1999 o oblikovanju splošnih določb o strukturnih skladih [5].

(2) Omejitve, ki se nanašajo na FIUR, pa so nižje za nekatere kategorije regij cilja 1 po posebnih določbah iz Uredbe (ES) št. 1260/1999. Omejitve, ki se uporabljajo za FIUR, je treba torej prilagoditi v skladu s specifičnimi težavami vsake od teh kategorij regij. Zlasti v zvezi z najbolj obrobnimi regijami je treba upoštevati dejavnike, ki jih navaja člen 299(2) Pogodbe, saj bi lahko zelo škodovali njihovemu razvoju.

(3) Uredbo (ES) št. 2792/1999 je torej treba spremeniti.

(4) Na podlagi člena 14 Uredbe (ES) št. 1260/1999 vsak načrt, okvir Skupnosti za podporo, operativni program in skupni programski dokument obsega obdobje sedmih let, programsko obdobje pa se začne 1. januarja 2000. Zaradi kohezije in zaradi preprečevanja diskriminacije med upravičenci istega programa, je treba odstopanja iz te uredbe, izjemoma, uporabljati za celo programsko obdobje –

SPREJEL NASLEDNJO UREDBO:

Člen 1

Tabela 3 Priloge IV k Uredbi (ES) št. 2792/1999 se nadomesti z naslednjo:

"TABELA 3

| Skupina 1 | Skupina 2 | Skupina 3 | Skupina 4 |

Regije Cilja 1 | 50 % ≤ A ≤ 75 % B ≥ 25 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % |

Regije Cilja 1 v državi članici, ki je zajeta v Kohezijski sklad | 50 % ≤ A ≤ 80 % B ≥ 20 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % |

Najbolj obrobne regije | 50 % ≤ A ≤ 85 % B ≥ 15 % | A ≤ 40 % B ≥ 10 % C ≥ 50 % | A ≤ 50 % B ≥ 5 % C ≥ 25 % | A ≤ 75 % B ≥ 5 % C ≥ 20 % |

Odročni grški otoki, ki so zaradi oddaljenosti v slabšem položaju | 50 % ≤ A ≤ 85 % B ≥ 15 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % |

Druga območja | 25 % ≤ A ≤ 50 % B ≥ 50 % | A ≤ 15 % B ≥ 5 % C ≥ 60 % | A ≤ 15 % B ≥ 5 % C ≥ 60 % | A ≤ 50 % B ≥ 5 % C ≥ 30 % |

Pri naložbah v mala in srednje velika podjetja v smislu Priporočila Komisije 96/280/ES [10] se smejo stopnje (A) za skupini 2 in 3 povečati za znesek za tiste oblike financiranja, ki niso neposredna pomoč, pod pogojem, da tako povečanje ne presega 10 % vseh upravičenih stroškov. Prispevek zasebnih upravičencev se ustrezno zmanjša.

Kratek opis odstopanj iz prvega pododstavka se vključi v operativne programe in skupne programske dokumente za zadevna območja, za katera veljata člena 18 in 19 Uredbe (ES) št. 1260/1999."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba se uporablja od 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 28. junija 2001

Za Svet

Predsednik

B. Rosengren

[1] UL C 96 E, 27.2.2001, str. 277.

[2] Mnenje, podano dne 14. junija 2001 (še ni objavljeno v Uradnem listu).

[3] UL C 139, 11.5.2001, str. 29.

[4] UL L 337, 30.12.1999, str. 10.

[5] UL L 161, 26.6.1999, str. 1. Uredba, kakor je bila spremenjena z Uredbo (ES) št. 1447/2001 UL L 198, 21.7.2001, str. 1.

[10] UL L 107, 30.4.1996, str. 4.

--------------------------------------------------